Турнiр – вiктарына для вучняў 9-11 класаў

*Прысвячаецца вызваленню Ельскага*

*раёна ад нямецка - фашысцкiх захопнiкаў.*

Мэты i задачы:

Праверыць веды вучняў па гiсторыi роднага краю, зацiкавiць вучняў,

заахвочваць да далейшага самастойнага вывучэння гiсторыi Ельскага раёна, садзейнiчаць станаўленню грамадзянскай самасвядомасцi, выхоўваць пачуццё патрыятызму.

Абсталяванне:

Выстава кнiг аб Ельскiм раёне, летапiс «Гiсторыя вёскi Рамязы».

Падрыхтоўчы этап:

Для ўдзелу ў турнiры кожны клас прадстаўляе каманду з 6 чалавек.

Каманды рыхтуюць дамашняе заданне: рыхтуюць эмблемы, назвы каманд, прывiтанне, нумар мастацкай самадзейнасцi.

Ход мерапрыемства

**Вядучы:**

На самым поўднi Беларусi размешчаны Ельскi раён. Гэта адзін з прыгожых вугалкоў Беларусі, які мае свой непаўторны воблік. Багата падзеямі і гісторыя раёна. Шмат цяжкіх дарог патрэбна было прайсці нашым землякам. Іх мірнае жыццё не аднойчы перарывалася нападамі ворагаў, якія забіралі тысячы жыццяў. Але нямала i подзвiгаў было здзейснена на гэтай зямлi. Жыхары Ельшчыны любяць сваю зямлю, ганарацца ею, з павагай адносяцца да мiнуўшчыны.

# Ельск

# На ўзмежжы Беларусi, Украiны

Сярод лясоў зялёных i садоў

Крыло сваё шырокае раскiнуў

Адзiн з найпрыгажэйшых гарадоў

Тут людзi незвычайнай прыгажосцi

З адкрытаю душой жывуць вякамi,

Хто завiтае к нам у Ельск у госцi

Застанецца навек для нас сябрамi

Гасцiнны, чулы тут жыве народ

З усiх краiн гасцей прымае шчыра,

Якiя прыязджаюць кожны год

У пошуках спакою, цiшы, мiру

I сёння тут прытулачак знайшлi

Казахi, украiнцы i чэчэнцы,

Што ўцякалi ад грымот вайны

Бяздомныя i проста пагарэльцы.

## Iра Якаўлева

**Вядучы.** Сёння мы здзейснiм экскурсiю ў прошлае i сённяшнi час Ельшчыны, вескi Рамязы.

(Вядучы называе каманды i прадстаўляе iх. Названыя каманды

займаюць свае месцы)

Турнiр – вiктарына складаецца з геймаў. Камандам будуць прапанаваны пытаннi. Кожнае з iх каманда абмяркоўвае 1 хвіліну. Правiльны адказ ацэньваецца ў 1 бал.

**Вядучы**. Паважаныя члены журы, гледачы, пазнаёмiмся з удзельнiкамi блiжэй.

# Першы гейм

**«Давайце пазнаёмiмся»**

( Вiзiтная картка каманд, iх прадстаўленне)

# Другi гейм - « Размiнка»

## Блiц –пытаннi, на якiя без падрыхтоўкi патрэбна адказаць «Так», «Не»

1. У Ельскiм раёне пражывае 19,8 тыс. насельнiцтва (так)

2. У Ельскiм раёне пражывае насельнiцтва розных нацыянальнасцей (так)

3. Продкамi жыхароў Ельскага раёна з’яўляюцца дрыгавiчы i радзiмiчы (не)

4. Ельскi раён - самы вялiкi раён Гомельскай вобласцi (не)

5. Ельскi раён мяжуе з Калiнкавiчскiм, Мазырскiм, Веткаўскiм раёнамi (не)

6. У Ельскiм раёне водзяцца буры мядзведзь, ваўкi, казулi, маманты. (не)

7. Веска Рамязы - самая прыгожая вёска Ельскага раёна. (так)

8. На Ельшчыне ёсць запасы нафты, глiны, каменнага вугалю, пяскi. (так)

***Слова журы.***

# Трэцi гейм

**«Гартаючы старажытныя старонкi гiсторыi»**

Пытаннi для ўсей каманды. Капiтаны цягнуць па 2 пытаннi, хвіліна на абдумванне

1. Калi ўпершыню ўпамiнаецца в. Рамязы? Калi з'явiлася в. Рамязы?

(у канцы 17 – пач.18ст.)

1. Якiя назвы меў горад Ельск?

( Каралiн, Мiкалаеў)

3. Назавiце вядомыя версii, ад якiх пайшла назва в. Рамязы

( прозвiшча Рэмез, сабака Рэмез, птушка Рэмез)

1. У сувязi з якiмi падзеямi пра Рамязы ў сярэдзiне 19 ст. даведалася ўся Расiя?

(памешчыца Стоцкая адрознiвалася жорсткасцю: закатавала з мужам некалькi сялян, у тым лiку падлеткаў i дзяцей. Была арыштавана i асуджана да катаргi)

***Нумар мастацкай самадзейнасцi****.*

**Вядучая.** Шмат выпрабаванняў зведала Ельская зямля. Мiрнае жыццё жыхароў, як i ўсiх савецкiх людзей, спынiла Вялiкая Айчынная вайна.

Солдат, поэт, воятель и рабочий,

Ты строил жизнь, сражался, созидал

Изведал ты лихой неволи ночи

И торжество победы испытал.

# Наш наступны гейм – «Днi цяжкiх выпрабаванняў»

1. Колькi часу прадаўжалася акупацыя г. Ельска i Ельскага раёна?

(жнiвень 1941 г. па 11 студзеня 1944 г.)

1. Як называлася аперацыя па вызваленню Ельшчыны ад нямецка-фашысцкiх захопнiкаў?

( Калiнкавiцка - Мазырская аперацыя)

1. Хто быў галоўнакамандуючым Калiнкавiцка - Мазырскай наступальнай аперацыi?

(Камандуючы генерал армii К.К. Ракасоўскi)

4. Колькi вёсак было спалена на тэрыторыi Ельскага раёна? ( 59 вёсак)

5. Якiя вёскi пасля вайны не аднавiлiся?

(Копанка, Круглае, Забалацце)

1. Якiя вы ведаецце партызанскiя атрады, што дзейнiчалi на Ельскай зямлi?

( атрад iмя Чапаева, «За Радзiму», «Бальшавiк», «Смерць фашызму»)

1. Як называлася больш буйнае партызанскае аб’яднанне на Ельшчыне

( 37 Ельская партызанская брыгада, камандзiр Мiшчанка А. С.)

1. Назавiце ветэранаў Вялікай Айчыннай вайны в. Рамязы.
2. Хто першы з вызвалiцеляў уварваўся ў в. Рамязы.

(Рота лейтэнанта I. А. Анварава)

1. Колькi воiнаў в. Рамязы не вярнулiся з фронту (64).

# Гейм «Ельскi раён учора i сёння»

1. Колькi населеных пунктаў складаюць Ельскi раён? ( 66)
2. Назваць вулiцы в.Рамязы. ( Анварава, Паштовая, Кiсялёва, Маладзёжная, перавулак Мiрны.)
3. Назавiце колькасць школ на тэрыторыi Ельскага раёна. (17: 12 сярэднiх, 4 базавых, 1 пачатковая.)
4. Дзе можна правесцi культурны час у г. Ельску? (Колас ДК, тэатр «Дружба», краязнаўчы музей і інш.)
5. Якiя прадпрыемствы ёсць у Ельскiм раёне?

# *Нумар мастацкай самадзейнасцi*

# Конкурс капiтанаў

# Першы этап

Карткi з фотаздымкамi. (Вызначыць, хто на гэтых фотаздымках)

# Другi этап

**Тэсцiраванне**

**Каманда 1**

1. Хто кiраваў 37 Ельскай партызанскай брыгадай?

А) Татараў Е.А.

Б) Мiшчанка А.С.

В) Шыла I.П.

2. Колькi абелiскаў установлена на тэрыторыi Ельскага раёна?

А) 20

Б) 15 В)17

3. Як называецца раённая газета?

А) Навiны Палесся

Б) Народны клiч

В) Народны голас

**Каманда 2**

1. Iван Капыловiч – гэта

а) жывапiсец

б) пiсьменнiк

в) скульптар

2. Колькi сельскiх Саветаў уваходзiць у склад Ельскага раёна?

А) 9

Б) 8

В) 10

3. Калi быў утвораны Ельскi раён у складзе Мазырскай акругi?

А) 17 лiпеня 1924 г.

Б) 17 лiпеня 1925 г.

В) 17 лiпеня 1927 г.

***Нумар мастацкай самадзейнасцi***

**Падвядзенне вынiкаў**